Ο **Δημήτριος Α. Μπισκίνης** (Πάτρα 12 Απριλίου 1891 - Ζωγράφου Αττικής 20 Μαρτίου 1947) ήταν Έλληνας ζωγράφος της ακαδημαϊκής σχολής.

Βιογραφικό
----------

Γεννήθηκε το 1891 στην Πάτρα. Σπούδασε αρχικά στο Σχολείο Καλών Τεχνών και μετά από το τέλος των Βαλκανικών Πολέμων συνέχισε τις σπουδές του στο Παρίσι.

Διετέλεσε καθηγητής στης Ανωτάτη Σχολή Καλών Τεχνών αντικαθιστώντας το 1928 τον Βικέντιο Μποκατσιάμπη στα μαθήματα της κοσμηματογραφίας και της προοπτικής. Το 1930, ανέλαβε τη διδασκαλία του μαθήματος της σκιαγραφίας.

Μεταξύ των μαθητών του συγκαταλέγονται οι Διαμαντής Διαμαντόπουλος, Νίκος Εγγονόπουλος, Ασαντούρ Μπαχαριάν, Πάρις Πρέκας, Παναγιώτης Τέτσης, ο Απόστολος Λευκάδιος κ.ά. Ήταν φίλος με τον Κωστή Παλαμά και εικονογράφησε πολλά ποιητικά έργα του τελευταίου. Πέθανε στις 20 Μαρτίου 1947 στου Ζωγράφου σε ηλικία μόλις 56 ετών.

Δέκα χρόνια μετά τον θάνατό του, το 1957, έγινε αναδρομική έκθεση έργων του στην αθηναϊκή αίθουσα «Παρνασσός». Το 1991, με αφορμή τα εκατό χρόνια από την γέννησή του, έγιναν άλλες δύο αναδρομικές εκθέσεις έργων του στην γενέτειρά του (Δημοτική Πινακοθήκη Πατρών), καθώς και στην αθηναϊκή συνοικία Ζωγράφου, όπου έζησε ένα μεγάλο μέρος της ζωής του (Δημοτική Πινακοθήκη Ζωγράφου). Προς τιμήν του η οδός στην οποία βρισκόταν το σπίτι του έλαβε τ' όνομά του.

Έργο & τεχνοτροπία
------------------

Ο Μπισκίνης ήταν μια πολύπλευρη,ασκητική και ανήσυχη προσωπικότητα. Το έργο του είναι πολυδιάστατο και περιλαμβάνει θρησκευτικές ( εμπνευσμένες από την αρχαία ελληνική αλλά και τη χριστιανική θρησκεία ), ηθογραφικές και αλληγορικές σκηνές, νεκρές φύσεις αλλά και προσωπογραφίες. Σημαντικό ρόλο στο έργο του έπαιξε ο συμβολισμός, όπως αυτός διαμορφώθηκε στα τέλη του 19ου αιώνα. Ο Μπισκίνης επηρεάστηκε από το έργο του Νικόλαου Γύζη και παρέμεινε πιστός στην ιδεαλιστική ρομαντική ζωγραφική του Jugendstil.

Γκαλερί
-------

* Συμβολικό, Μπισκίνης Δημήτριος, Ελαιογραφία σε μουσαμά, 97 x 80 εκ. Ιδιωτική Συλλογή.Συμβολικό, Μπισκίνης Δημήτριος, Ελαιογραφία σε μουσαμά, 97 x 80 εκ. Ιδιωτική Συλλογή.
* Δημήτριος Μπισκίνης, Ο ζωγράφος (χωρίς χρονολογία;). Ελαιογραφία, 109 εκ. x 79 εκ. Συλλογή Ανωτάτης Σχολής Καλών Τεχνών.Δημήτριος Μπισκίνης, Ο ζωγράφος (χωρίς χρονολογία;). Ελαιογραφία, 109 εκ. x 79 εκ. Συλλογή Ανωτάτης Σχολής Καλών Τεχνών.
* Βιβλική σκηνή, Μπισκίνης Δημήτριος, Ελαιογραφία σε μουσαμά, 97 x 68 εκ. Ιδιωτική Συλλογή.Βιβλική σκηνή, Μπισκίνης Δημήτριος, Ελαιογραφία σε μουσαμά, 97 x 68 εκ. Ιδιωτική Συλλογή.
* Αθηνά, Μπισκίνης Δημήτριος, Ελαιογραφία σε μουσαμά, 48 x 61 εκ. Ιδιωτική Συλλογή.Αθηνά, Μπισκίνης Δημήτριος, Ελαιογραφία σε μουσαμά, 48 x 61 εκ. Ιδιωτική Συλλογή.

Παραπομπές
----------

1. ↑  11b0d7da-c920-e111-9c2b-000c29604b72. Ανακτήθηκε στις 4  Ιουλίου 2020.
2. 1 2  *Πινακοθήκη Ε. Αβέρωφ/Μέτσοβο. Ζωγραφική, Χαρακτική, Γλυπτική*. Αθήνα: Ίδρυμα Ευαγγέλου Αβέρωφ-Τοσίτσα. 2008. σελ. 113. ISBN 978-960-7694-19-5.
3. ↑  (επιμ) Λαμπράκη-Πλάκα, Μαρίνα (1999). *Εθνική Πινακοθήκη 100 χρόνια Τέσσερις αιώνες Ελληνικής Ζωγραφικής. Από τις Συλλογές της Εθνικής Πινακοθήκης και του Ιδρύματος Ευριπίδη Κουτλίδη*. Αθήνα: Εθνική Πινακοθήκη και Μουσείο Αλέξανδρου Σούτζου. σελ. 116.
4. ↑  «Μπισκίνης Δημήτρης». Η Πινακοθήκη της ΑΣΚΤ. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 29 Σεπτεμβρίου 2015.
5. ↑  Λαμπράκη-Πλάκα, Μαρίνα (1999). σελίδες 657,659,672,679,685.  Missing or empty `|title=` (βοήθεια)
6. ↑  «Μπισκίνης Δημήτριος (1891 - 1947)». Εθνική Πινακοθήκη. Αρχειοθετήθηκε από το πρωτότυπο στις 1 Αυγούστου 2015. Ανακτήθηκε στις 29 Σεπτεμβρίου 2015.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 204181084
* **ΕΒΕ**: 125002
* **AA**: 102373
* SUDOC: 15072697X

 |

 |